Oppvokst i Gamlebyen studerte han med Ernst Glaser og debuterte i Universitetets aula 1938 med Djevletrillesonaten, Sindings suite a-moll og Wieniawskis violinkonsert d-moll. Reimar Riefling akkompagnerte på klaver. Dette ble en strålende suksess, og debutkonserten måtte gjentas. Bjarne Larsen innledet videre studier i London hos Carl Flesch, men dette ble avbrutt av andre verdenskrigs utbrudd 1. september 1939.